**ՊԱՅՄԱՆԱԳԻՐ N**

**ՓՈԽՀԱՏՈՒՑՈՒՄ ՏՐԱՄԱԴՐԵԼՈՒ ՎԵՐԱԲԵՐՅԱԼ**

ք. Երևան «——» ————— 202—թ.

 Հայաստանի Հանրապետության Էկոնոմիկայի նախարարությունը, ի դեմս նախարարության գլխավոր քարտուղար ————————————ի (այսուհետ՝ Նախարարություն), ով գործում է նախարարության կանոնադրության հիման վրա, մի կողմից, և «—————» ——— Ընկերությունը (գրանցման համար ———————) ի դեմս տնօրեն ————————ի (անձնագիր AA 0000000, տրված 00.00.0000թ․, 000-ի կողմից), ով գործում է ընկերության կանոնադրության հիման վրա (այսուհետ՝ Շահառու), (այսուհետ՝ Կողմեր), **հիմք ընդունելով Հայաստանի Հանրապետության կառավարության 2022 թվականի օգոստոսի 24-ի «Ենթակառուցվածքներ ներդրումների դիմաց» օժանդակության տրամադրման միջոցառման իրականացման անհրաժեշտ բազային պահանջները, օժանդակության տրամադրման կարգը և պայմանները հաստատելու մասին» N 1343-Ն որոշման (այսուհետ՝ Որոշում) դրույթները**` կնքեցին սույն պայմանագիրը (այսուհետ՝ Պայմանագիր) հետևյալի մասին.

**1. ՊԱՅՄԱՆԱԳՐԻ ԱՌԱՐԿԱՆ**

**1.1 Սույն Պայմանագրով՝ Շահառուն պարտավորվում է Որոշման շրջանակներում իրականացնել Հայտին կից ներդրումային ծրագրի ամփոփ բնութագրում ներկայացրած ներդրումային ծրագիրը (այսուհետ՝ Ծրագիր) և Ծրագրի շրջանակներում կատարել համապատասխան ներդրումները, Ծրագրի իրականացման համար նախատեսված տարածքն ապահովել անհրաժեշտ ենթակառուցվածքով կամ ենթակառուցվածքներով (այսուհետ՝ Ենթակառուցվածք), իսկ Նախարարությունը պարտավորվում է կառուցված Ենթակառուցվածքի համար կատարված ծախսերի սահմանված փոխհատուցում տրամադրել ըստ սույն Պայմանագրի 3․1 կետի։**

**1․2 Շահառուի կողմից իրականացվող Ծրագրի շրջանակներում ընդհանուր ներդրումների արժեքը հաշվարկվում է համաձայն Որոշման հավելվածի 3-րդ կետի։**

1․3 **Շահառուն պարտավորվում է Ծրագրի շրջանակներում կատարել առնվազն ————————— (——————) ՀՀ դրամի ներդրում։ Նշված ներդրումների գումարից քիչ ներդրում կատարելու դեպքում Ծրագիրը համարվում է չկատարված և ենթակա է մերժման** Միջգերատեսչական հանձնաժողովի (այսուհետ՝ Հանձնաժողով) կողմից։

1․4 Շահառուին փոխհատուցում տրամադրվելու է Ծրագրի շրջանակներում կառուցվող գազամատակարարման և էլեկտրամատակարարման Ենթակառուցվածքի համար՝ Ենթակառուցվածքի կառուցման համար նախատեսված ծախսերի հանրագումարային արժեքի 70 տոկոսի չափով, սակայն, համաձայն Որոշման հավելվածի 9-րդ կետի —— -—րդ ենթակետի, փաստացի կատարված ծախսերից ոչ ավել, քան ——————— (——————) ՀՀ դրամը։

1․5 Ենթակառուցվածքի կառուցումը Շահառուն իրականացնում է ՀՀ իրավական ակտերի, քաղաքաշինական և նորմատիվ-տեխնիկական փաստաթղթերի պահանջներին համապատասխան։ Գազամատակարարման, էլեկտրամատակարարման, ջրամատակարարման և ջրահեռացման (կեղտաջրերի մաքրման) համակարգերին միացման աշխատանքները իրականացվելու են ՀՀ հանրային ծառայությունները կարգավորող հանձնաժողովի հաստատած կանոններով․

**2. ԿՈՂՄԵՐԻ ԻՐԱՎՈՒՆՔՆԵՐՆ ՈՒ ՊԱՐՏԱՎՈՐՈՒԹՅՈՒՆՆԵՐԸ**

2․1․ **Նախարարությունն** իրավունք ունի․

2․1․1 Հանձնաժողովի առաջարկությամբ տեղում ծանոթանալու Ծրագրի շրջանակներում կատարված աշխատանքներին՝ առանց միջամտելու Շահառուի գործունեությանը․

2․1․2 Ծրագրի ավարտ սահմանված ժամկետում այն չավարտելու և երկամսյա ժամկետում 2․2․1 կետով ներկայացված Հաշվետվություն չներկայացնելու դեպքում՝ միակողմանի լուծելու սույն Պայմանագիրը։

2․2․ **Նախարարությունը** պարտավոր է․

2․2․1 Որոշման 19-րդ կետով սահմանված փաստաթղթերը և Մեծ Քառյակի (Big 4) միջազգային հեղինակավոր ցանկում ներառված աուդիտորական կազմակերպության կողմից կազմված Շահառուի կողմից իրականացված ներդրումները և կառուցված ենթակառուցվածքի վրա կատարված ծախսերը հիմնավորող հաշվետվությունը (այսուհետ՝ Հաշվետվություն) Շահառուի կողմից թղթային կամ էլեկտրոնային տարբերակով (էլեկտրոնային հասցե՝ secretariat@mineconomy.am) Նախարարություն ներկայացվելուց հետո 10 աշխատանքային օրվա ընթացքում այն ներկայացնում է Հանձնաժողովին։

2․2․2 Հանձնաժողովի կողմից Հաշվետվությունը 10 աշխատանքային օրվա ընթացքում հաստատվելուց հետո փոխհատուցման ենթակա գումարը մեկամսյա ժամկետում՝ կնքված համաձայնագրի հիման վրա, փոխանցել Շահառուի հաշվեհամարին։

2.3. **Շահառուն** իրավունք ունի․

2․3․1 Անհրաժեշտության դեպքում պահանջել պարզաբանումներ Որոշման դրույթների վերաբերյալ․

 2․3․2 Նախարարությունից պահանջել Հանձնաժողովի կողմից հաշվետվությունը հաստատվելուց հետո համապատասխան փոխհատուցման ենթակա գումարը՝ Որոշումով նախատեսված ժամկետում։

2.4. **Շահառուն** պարտավոր է․

2․4․1 Պահպանել Ծրագրով սահմանված պահանջները․

2․4․2 Կատարել Որոշումով սահմանված Ծրագրի իրականացումը, Ծրագրի շրջանակներում կատարել նախատեսված ներդրումները, կառուցել/ապահովել Ծրագրի իրականացման համար նախատեսված տարածքն անհրաժեշտ Ենթակառուցվածքով.

2․4․3․ Փոխհատուցման ստացման օրվա դրությամբ չունենալ չկատարված հարկային պարտավորությունները գանձելու վերաբերյալ հարուցված վարչական վարույթ․

2․4․4 Ծրագիրն ամբողջ ծավալով իրականացնելուց և Ենթակառուցվածքը կառուցելուց հետո թղթային կամ էլեկտրոնային տարբերակով Նախարարություն ներկայացնել Մեծ Քառյակի (Big 4) միջազգային հեղինակավոր ցանկում ներառված աուդիտորական կազմակերպության կողմից կազմված Շահառուի կողմից իրականացված ներդրումները և կառուցված ենթակառուցվածքի վրա կատարված ծախսերը հիմնավորող Հաշվետվությունը․

2․4․5 Նախարարություն ներկայացրած Հաշվետվությունով հավաստել ներդրումների իրականացման և Ենթակառուցվածքի կառուցման նպատակով կատարված փաստաթղթերով հիմնավորված ծախսերը և իրականացրած աշխատանքների ծավալները։

**3․ ՊԱՅՄԱՆԱԳՐԻ ԳԻՆԸ ԵՎ ՎՃԱՐՄԱՆ ԿԱՐԳԸ**

3․1 Պայմանագրի գինը որոշվում է սույն Պայմանագրի 1․4 կետով սահմանված առավելագույն գումարից Հանձնաժողովի կողմից հաստատված փոխհատուցվող գումարի հիման վրա՝ Կողմերի գրավոր համաձայնությամբ։

3․2 Փոխհատուցումը տրամադրվում է Հաշվետվությունը Հանձանաժողովի կողմից հաստատվելուց հետո մեկամսյա ժամկետում՝ Կողմերի գրավոր համաձայնությամբ։

3․3 Եթե Ծրագրի շրջանակներում նախատեսվում է իրականացնել մեկից ավելի Ենթակառուցվածքի փոխհատուցում, ապա Ծրագիրը ավարտելուց հետո, համապատասխան Հաշվետվությունը Հանձնաժողովի կողմից հաստատվելուց հետո, փոխհատուցումը կարող է տրամադրվել նաև յուրաքանչյուր ենթակառուցվածքի մասով՝ ենթակառուցվածքի ավարտը հավաստող Հաշվետվությունը Հանձնաժողովի կողմից հաստատվելուց հետո մեկամսյա ժամկետում։

3․4 Նախարարությունը վճարման ենթակա գումարը Շահառուին փոխանցում է վերջինիս հաշվարկային հաշվին՝ անկանխիկ եղանակով։

**4․ ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆԸ (ՖՈՐՍ-ՄԱԺՈՐ)**

 Սույն պայմանագրով պարտավորություններն ամբողջությամբ կամ մասնակիորեն չկատարելու համար Կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության արդյունք, որը ծագել է սույն Պայմանագիրը կնքելուց հետո, և որը Կողմերը չէին կարող կանխատեսել կամ կանխարգելել։ Այդպիսի իրավիճակներ են երկրաշարժը, ջրհեղեղը, հրդեհը, պատերազմը, ռազմական և արտակարգ դրության հայտարարումը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում սույն Պայմանագրով սահմանված պարտավորությունների կատարումը։ Եթե անհաղթահարելի ուժի ազդեցությունը շարունակվում է 3 (երեք) ամսից ավելի, ապա Կողմերից յուրաքանչյուրն իրավունք ունի լուծել պայմանագիրը` այդ մասին նախապես տեղյակ պահելով մյուս կողմին։

**5․ ՊԱՅՄԱՆԱԳՐԻ ԳՈՐԾՈՂՈՒԹՅԱՆ ԺԱՄԿԵՏԸ**

5․1 Սույն Պայմանագիրն ուժի մեջ է մտնում Կողմերի ստորագրման պահից և գործում է մինչև Կողմերի՝ Պայմանագրով ստանձնած պարտավորությունների ողջ ծավալով կատարումը։

5․2 Ծրագրի ավարտ սահմանված վերջնաժամկետում Ծրագիրը չավարտելու և Ծրագրի ավարտից հետո մեկամսյա ժամկետում Հաշվետվություն Նախարարություն չներկայացնելու պարագայում, սույն Պայմանագիրը ենթակա է միակողմանի լուծման Նախարարության կողմից։

5․3 Ծրագրի մեկնակի ժամկետը չի կարող լինել ավելի շուտ, քան սույն Պայմանագրի ուժի մեջ մտնելու օրը։

5.4 Ծրագրի ավարտը նախատեսվում է 202— թ․ —————— ի — -ին։

**6․ ՊԱՅՄԱՆԱԳՐԻ ՓՈՓՈԽՄԱՆ ԵՎ ԼՈՒԾՄԱՆ ԿԱՐԳԸ**

6.1 Պայմանագիրը կարող է փոփոխվել և լուծվել Կողմերի համաձայնությամբ։ Պայմանագրի փոփոխման կամ լուծման վերաբերյալ համաձայնությունը կնքվում է գրավոր․

6․2 Սույն Պայմանագրի կապակցությամբ ծագած վեճերը լուծվում են բանակցությունների միջոցով։ Համաձայնություն ձեռք չբերելու դեպքում՝ վեճերը լուծվում են ՀՀ օրենսդրությամբ սահմանված կարգով։

**7. ԱՅԼ ՊԱՅՄԱՆՆԵՐ**

7.1. Սույն Պայմանագիրը կնքված է հայերեն լեզվով, երկու օրինակից, որոնք ունեն հավասարազոր իրավաբանական ուժ։ Յուրաքանչյուր կողմին տրվում է մեկական օրինակ։

7.2 Սույն Պայմանագրով չնախատեսված դրույթները կարգավորվում են Որոշմամբ սահմանված պահանջների համաձայն։

**8. ԿՈՂՄԵՐԻ ՀԱՍՑԵՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸ**

|  |  |
| --- | --- |
| **ՆԱԽԱՐԱՐՈՒԹՅՈՒՆ** | **ՇԱՀԱՌՈՒ** |
| ՀՀ էկոնոմիկայի նախարարությունՀասցե`0010, ք. Երևան, Մհեր Մկրտչյան 5ՀՀ ֆինանսների նախարարությանգործառնական վարչությունՀ/ՀՀՎՀՀ 02698604ՀՀ Էկոնոմիկայի նախարարությանգլխավոր քարտուղար———————————————— | ————————Հասցե՝ ՀՀ \_\_\_\_\_\_\_ մարզ,\_\_\_\_\_\_\_\_\_ համայնք,\_\_\_ փողոց, տուն \_\_\_\_անձնագիր AA 0000000,տրվ. \_\_\_\_\_\_\_\_թ., -ի կողմիցՀեռ.+374 \_\_\_\_\_\_\_\_\_\_\_«\_\_\_\_\_\_\_\_\_\_ԲԱՆԿ» -ԲԸՀՎՀՀ 00000000Հ/Հ 000000000000————————————— |
| \_\_\_\_\_\_\_\_\_\_\_\_\_\_\_\_\_\_\_\_\_\_(ստորագրություն) Կ. Տ. | \_\_\_\_\_\_\_\_\_\_\_\_\_\_\_\_\_\_(ստորագրություն) Կ.Տ |